b'\n_START_ARTICLE_\nGrad na Bregu\n_START_SECTION_\nZgodovina\n_START_PARAGRAPH_\nNa Bregu je morala biti \xc5\xbee prej pristava ribni\xc5\xa1ke gra\xc5\xa1\xc4\x8dine - villa. Le tako si moremo razlo\xc5\xbeiti ime tega gradu Willingrain. Willingrain je zapisan \xc5\xbee v listini iz leta 1241._NEWLINE_Iz te pristave je Andrej Lamberg okoli leta 1470, potem ko se je lo\xc4\x8dil od svojega brata Jurija, ki je ostal v ribni\xc5\xa1kem gradu, sezidal grad. Utrdil ga je z mo\xc4\x8dnim obzidjem in stolpi ter ga obdal z jarkom, v katerega je napeljal vodo iz bli\xc5\xbenje Bistrice, da je bil varen pred Turki. Vsi Lambergi so bili odlo\xc4\x8dni luteranci in so dajali zavetje vsem novovercem, \xc4\x8deprav so bili \xc5\xbee mo\xc4\x8dno v gmotni krizi, saj gra\xc5\xa1\xc4\x8dina ni imela podlo\xc5\xbenikov. Podlo\xc5\xbeniki so vzdr\xc5\xbeevali gra\xc5\xa1\xc4\x8dini Ribnico in Ortnek, medtem ko je Breg ostal brez dohodkov. Od tod je izhajalo tudi smrtno sovra\xc5\xa1tvo med ribni\xc5\xa1kimi in bre\xc5\xa1kimi gra\xc5\xa1\xc4\x8daki._NEWLINE_Grad na Bregu je ve\xc4\x8dkrat menjal lastnike. Nazadnje ga je od grofa Cobenzla z ribni\xc5\xa1ko gra\xc5\xa1\xc4\x8dino vred kupil Anton Rude\xc5\xbe leta 1810. Takrat je bil grad \xc5\xa1e cel, vendar v slabem stanju. Rude\xc5\xbei so grad podrli, iz kamenja pa sezidali v Ribnici ve\xc4\x8djo stavbo (dana\xc5\xa1nja \xc2\xbbstara ob\xc4\x8dina\xc2\xab), v kateri so nameravali odpreti pivovarno._NEWLINE_Danes je ohranjen le ostanek enega zidu, vse ostalo pa je poru\xc5\xa1eno in pora\xc5\xa1\xc4\x8deno, varovano je kot arheolo\xc5\xa1ko in umetnostno-zgodovinsko obmo\xc4\x8dje.'